టాటా సన్స్‌కు సుస్లీవాడియా నోటీసు
టాటాస్టీల్‌ నుంచి తొలగింపుపై నిరసన
తనపరువుకు నష్టం కలిగించారని వాడియా
 
న్యూఢిల్లీ, నవంబరు 22: వాడియాగ్రూప్‌కంపెనీల ఛైర్మన్‌ టాటాగ్రూప్‌ సంస్థల్లో కొన్నింటికి స్వతంత్ర డైరెక్టర్‌గా వ్యవహఱిస్తున్న నుస్లీ వాడి యా టాటాసన్స్‌కు పరువునష్టం నోటీసులు జారీచేసారు. టాటాస్టీల్‌ బోర్డునుంచి ప్రత్యేక నోటీస్‌తో తనను తలించడం అనేది తన పరు వును భంగం కలిగించేదిగా ఉందని వాదించారు. టాటాస్టీల్‌ బోర్డు నుంచి తనను ప్రత్యేకనోటీస్‌ద్వారా తొలగించాలన్న నిర్ణయంలో టాటా సన్స్‌ కూడా వాడియా ఇతర స్వతంత్ర డైరెక్టర్లను కూడగడుతున్నట్లు గా ఉందని టాటాగ్రూప్‌ వాదిస్తోంది. వాడియా తన టాటాగ్రూప్‌కు వ్యతిరేకంగా పనిచేస్తున్నారన్న వాదనను ఆయన ఖండించారు. తన ప్రతిష్టకు కావాలనే భంగం కలిగించేదిగా టాటాగ్రూప్‌ వ్యవహరిస్తోం దని వాడియా తనపరువునష్టం నోటీసుల్లో పేర్కొన్నారు. తనకు వ్యతి రేకంగా చేసిన తీర్మానం స్వార్ధంతో చేసినదేనని టాటాసన్స్‌ తక్షణమే ఈ చర్యను ఉపసంహరించుకుని ఆరోపణలను కూడా ఉపసంహరిం చుకోవాలని డిమాండ్‌చేశారు. టాటాసన్స్‌ ఈ వ్యవహారంపై అధికార ప్రతినిధి స్పందిస్తూ సమయానుకూలంగా తాము స్పందిస్తామని వెల్ల డించారు. వాడియా టాటాసన్స్‌కు రెండురోజుల గడువునిస్తూ స్పెషల్‌ నోటీస్‌ను ఉపసంహరించుకోవాలని డిమాండ్‌చేశారు.
టాటాస్‌, సైరస్‌ మిస్త్రీ అంతర్గతపోరులో మొట్టమొదటి న్యాయపరంగా సవాల్‌ ప్రారం భం అయింది. ఇందుకు నుస్లీవాడియా శ్రీకారం చుట్టినట్లయింది. టాటాలుకావాలనే తనపై వ్యక్తిగతకక్షతో వ్యవహరిస్తున్నారని వాడియా టాటాసన్స్‌కు ఇచ్చిన నోటీస్‌లో పేర్కొన్నారు.అంతకుముందు జరిగిన బోర్డుసమావేశంలో వాడియా మిస్ట్రీకి మద్దతుగా వచ్చారు. కంపెనీలో ఆయన సీనియర్‌ స్వతంత్ర డైరెక్టర్‌గా వ్యవహఱిస్తున్నారు. అంతే కాకుండా ఛైర్మన్‌గా మిస్త్రీని తొలగించడంప ఆయన తీవ్ర అసంతృప్తిని సైతం వెళ్లగక్కారు. రతన్‌టాటా, వాడియాలమధ్య ఉన్న స్నేహం బీటలు వారింది. టాటాస్టీల్‌ విదేశీ ఆస్తులకొనుగోలుకు సంబంధించి విపరీతనష్టం వాటిల్లుతున్నదని వాడియా వాదించారు. టాటా కెమి కల్స్‌పరంగా కూడా విదేశీ కంపనీ కొనుగోలును వ్యతిరేకించారు. అలాగే నానోప్రాజెక్టుకు వాడియాపూర్తి వ్యతిరేకతవ్యక్తంచేశారు. టాటా మోటార్స్‌ నిర్వహణ ఖర్చులరూపంలో 25 వేల కోట్లు నష్టపోయినట్లు తేలిందన్నారు. ఈనెల 11వ తేదీ కంపెనీ సిఒఒ, కంపెనీ సెక్రటరీ ఎఫ్‌ఎన్‌ సుబేదార్‌ ఈ నోటీస్‌ జారీ అయింది. మిస్త్రీతో ఏకం అయి వాడియా టాటాగ్రూప్‌కు వ్యతిరేకంగా పనిచేస్తున్నారని టాటాగ్రూప్‌ సంక్షేమానికి పనిచేయడంలేదని నోటీస్‌లో ఆరోపించారు. తాను మిస్త్రీకి అనుకూలంగా పనిచేసినట్లుకానీ, లేదా టాటాలకు వ్యతిరేకంగా పనిచేసినట్లు ఆధారాలు చూపించాలని ఆయన కోరారు. టాటా గ్రూప్‌కు అనుకూలంగా పనిచేయాలని కోరడంలో ఉన్న ఆధారాలు కూడా వెల్లడించాలని, అలాగే టాటా గ్రూప్‌కు వ్యతిరేకంగా పనిచేసినట్లున్న సాక్ష్యాలు రుజు వులు కావాలని వాడియా డిమాండ్‌చేశారు. తనపై క్రమశిక్షణ చర్యలకు ఉపక్రమించడం సెబీ పరిధిలోని ఎల్‌ఒడిఆర్‌ నిబంధనలు, టాటా నైతిక నియమావళికి విరుద్ధంగా ఉందన్నారు. టాటాకెమికల్స్‌లో స్వతంత్ర డైరెక్టర్ల మద్దతు ప్రకటించడం వల్ల టాటాస్టీల్‌ బోర్డు నుంచి తనను తొలగించారని ఆరోపించారు. టాటా స్టీల్‌బోర్డు ప్రొసీడింగ్స్‌ వివరాలు రికార్డు చేయాలని, తాను స్వతంత్రడైరెక్టర్లను కూడగట్టే ఎలాంటిపని చేయలేదని వాడియా ప్రకటించారు. టాటాస్టీల్‌బోర్డు లతో తాను 1979నుంచి కొనసాగుతున్నట్లు వివరిం చారు. జెఆర్‌డి టాటా ఆశయాలకు అనుగుణంగా టాటాసన్స్‌బోర్డు వ్యవహరించడంలేదని అసంతృప్తి వ్యక్తం చేశారు. రెండురోజుల్లోపు ఉపసంహరించు కోకపోతే సివిల్‌క్రిమినల్‌ చర్యలు తీసుకుంటానని, పరువు నష్టం పరంగా మరింత న్యాయపోరాటం చేస్తామని వాడియా స్పష్టం చేయ డం టాటా, మిస్త్రీల అంతర్గతపోరు మరింత వేడెక్కిందని తెలుస్తోంది.